b'\n_START_ARTICLE_\nPeklenski otoki\n_START_PARAGRAPH_\nPeklenski otoki (hrva\xc5\xa1ko Pakleni otoci) so skupina \xc5\xa1estnajstih apnen\xc4\x8dastih oto\xc4\x8dkov v Dalmaciji. Le\xc5\xbeijo nekaj sto metrov ju\xc5\xbeno od mesta Hvar.\n_START_SECTION_\nLega oto\xc4\x8dkov\n_START_PARAGRAPH_\nV skupini Peklenskih otokov se na zahodni strani otoka Hvar prvi nahaja oto\xc4\x8dek Gali\xc5\xa1nik, zahodno zraven njega sta Sveti Jerolim in Marinkovac, naprej proti severozahodu sta Planikovac in Borovac. Zraven njiju le\xc5\xbei najve\xc4\x8dji otok v skupini - Sveti Klement. Vzhodno od Sv.Klementa sta oto\xc4\x8dka Gojca in Vlaka. Naprej od Sv. Klementa le\xc5\xbeijo Borovac, Par\xc5\xbeanj, Vodnjak Veliki in Vodnjak Mali, in nekoliko zahodneje Trovnja. Zahodno od Svetega Klementa le\xc5\xbeita Dobri Otok in Stambedar. Vso to skupina otokov od Hvara lo\xc4\x8duje Pakleni kanal. Na za\xc4\x8detku kanala z jugovzhodne strani prvi le\xc5\xbei oto\xc4\x8dek Gali\xc5\xa1nik, na drugem severnem koncu kanala pa je zadnji v skupini oto\xc4\x8dkov - Vodnjak Mali. K skupini Peklenskih otokov sodi \xc5\xa1e oto\xc4\x8dek Pokojni Dol, ki le\xc5\xbei okoli 1,3 km vzhodno od Svetega Jerolima._NEWLINE_Plovba po Paklenem kanalu in med Peklenskimi otoki je nevarna zaradi mo\xc4\x8dnih morskih tokov, posebno tistega z juga, in zaradi mnogih podvodnih \xc4\x8deri.'